Бирд, Алана
Алана Моник Бирд (; йина 1982 шеран 14 майхь Шривпортехь, Луизиана, АЦШ) — америкин профессионалан баскетболхо, левзина Зударийн къоман баскетболан ассоциацин (ЗКъБА) йукъахь «Мистиксан» а, «Спарксан» а хӀоттамашкахь. Ткъа студентийн тӀегӀанехь левзина Дьюкан университетан зударийн баскетболан командехь. Университетан гӀуллакхаш дарна 20-гӀа лоьмар гуттаренна а цунна йитина, иштта цунах дешаран меттиган исторехь дуьххьарлера ловзархо хилла и сий дина. 2004 шеран ДКъБА драфтехь хьалхарчу раундехь йукъара шолгӀа лоьмарца хаьржира «Вашингтон Мистикс» клубо. Ловзу турслочун а, форвардан а амплуахь. 2016 шеран ДКъБА чемпион «Спаркс» йукъахь.

Хьалхара шераш 
Бирд йина Шривпортехь (Луизиана штат) 1982 шеран 14 майхь Леройн а, Мэрин а БирдгӀеран доьзалехь. Иза лийлира Шривпортера Саутвудан лакхара ишколе. Иза ловзуш йара меттигера баскетболан команде, цунна йукъахь хьалхий-тӀаьхьий йаьккхира штатан чемпионан йиъ титул. Цуо доьшу йерриг хенахь гайтира жамӀ 144-6, ткъа Бирда гулйира 2646 очко. Цуьнан кхиамаш бахьнехь иза йукъайахийтира WBCA дерриг седарчийн гулйина командин, дакъа лецира WBCA дерриг седарчийн лакхара классерачийн матчехь 2000 шарахь.

Университетан командехь ловзар 
Бирд левзира Дьюкан университетан «Дьюк Блю Девилз» цӀе йолчу зударийн баскетболан командехь 2000 - 2004 шерашкахь. Деа шарахь цуо гулйира 2687 очко, дешаран меттиган рекорд а хӀоттош. Цунах хилира, 2600 сов очко йаьккхина, 500 сов буьрка дӀаелла, 400 дӀайала лерина буьрка схьайаьккхина дуьххьарлера NCAA баскетболхо. Оцу хенахь Дьюк доьазза рожера чемпионатан а, конференцин турниран а толамхо хилла, шозза Йеаннан финале а йаьлла.

ЗКъБА карьера 
2004 шеран ЗКъБА драфтехь Бирд хаьржира хьалхарчу раундехь йукъара шолгӀа лоьмарца «Вашингтон Мистикс» клубо. Шен дебютан шарахь цуо гӀодира командин плей-оффе яла. Цу тӀе чемпионат йоьдуш йолуш «Мистикс» йукъара йелира клубан лидер Холдскло Чамик. Амма «Мистикс» хьалхара раундал дехьа ца ялаелира, ийшира «Коннектикут Санал». Вашингтонехь Алана даьккхира бархӀ шо, оцу хенахь доьазза дакъалаца кхайкхира ЗКъБА дерриг седарчийн матчашка. Иза кхин а доьазза йукъайахийтира дуьхьалонан дерриг седарчийн гулйина командин, рекорд а хӀоттийра дӀайала лерина буьрка шарахь схьайаккхарехь.

2011 шарахь Бирда контракт йаздира «Лос-Анджелес Спарксца», цунна йукъахь 2016 шарахь хилира ДКъБА чемпион.

Къоман гулйина командин йукъахь ловзар 
2000 шеран июлехь АЦШ кегийрхойн гулйина командин (18 шо кхачанза) йукъахь Бирд левзира Аргентинера Мар-дель-Плата гӀалахь хиллачу Америкин баскетболан чемпионатехь. Алана араелира стартан хӀоттамехь турнира йерриг пхеа матчехь, хилира командин уггаре жамӀе ловзархо, гӀодира шен командин дешин мидалш йаха. Командо финалехь иэшийра Кубин гулйина команда. ШолгӀачу шарахь цуо 19 шо кхачанза болчеран гулйина командехь дуьненан баскетболан чемпионатан борзанан мидалш ехира чехин Брнохь. Турнирехь Бирда йоккхура йуккъера барам 18 очко, цунах хилира шен командехь жамӀаллица шолгӀа ловзархо.

Билгалдахарш

Литература

Хьажоргаш 
 Профиль на сайте WNBA.com
 WNBA chat transcript
 Alana’s bio at usolympicteam.com
 2008 Moment of Thanks video of Alana Beard thanking the troops for their service

АЦШ баскетболхой
Баскетболех ловзаран АЦШ гулйина командин ловзархой
«Вашингтон Мистикс» ловзархой
«Канберра Кэпиталз» ловзархой
ЗБК «Спартак» Петарбух ловзархой
ЗБК «Гдыня» ловзархой
«Лос-Анджелес Спаркс» ловзархой
ЗБК «Висла» ловзархой
БК «Авенида» ловзархой